Ο **Άντζελο Μοριόντο** (ιτ.: *Angelo Moriondo*) (Τορίνο, 6 Ιουνίου 1851 - Μαρεντίνο, 31 Μαΐου 1914) ήταν Ιταλός εφευρέτης, στον οποίο αποδίδεται η δημιουργία της πρώτης γνωστής μηχανής εσπρέσο, το 1884. Η μηχανή του χρησιμοποιούσε έναν συνδυασμό ατμού και βραστό νερό για την αποτελεσματική παρασκευή καφέ.

Ο Μοριόντο καταγόταν από οικογένεια επιχειρηματιών. Ο παππούς του ίδρυσε μια εταιρεία παραγωγής ποτών, την οποία συνέχισε ο πατέρας του Τζιάκομο, ο οποίος αργότερα ίδρυσε την εταιρεία σοκολάτας *Moriondo and Gariglio* μαζί με τον αδελφό του Αγκοστίνο και τον ξάδελφό του Γκαρίγκλιο. Ο Άντζελο αγόρασε το Grand-Hotel Ligure στο κέντρο της πόλης, στην Piazza Carlo Felice και το American Bar στη Εθνική Πινακοθήκη Μοντέρνας Τέχνης της Via Roma.

Πρώτη μηχανή εσπρέσσο
---------------------

Πρώτο δίπλωμα ευρεσιτεχνίας (16 Μαΐου 1885) της μηχανής καφέ εσπρέσσο
Ο Μοριόντο παρουσίασε την εφεύρεσή του στη Γενική Έκθεση του Τορίνο το 1884, όπου της απονεμήθηκε το χάλκινο μετάλλιο. Το δίπλωμα ευρεσιτεχνίας απονεμήθηκε για περίοδο έξι ετών στις 16 Μαΐου 1884 με τίτλο "Νέα μηχανή ατμού για την οικονομική και στιγμιαία παρασκευή ροφήματος καφέ, μέθοδος "A. Moriondo"" Η μηχανή κατασκευάστηκε από έναν μηχανικό ονόματι Μαρτίνα, ο οποίος εργαζόταν υπό την άμεση επίβλεψη του εφευρέτη.

Ενημερώθηκε διαδοχικά με δίπλωμα ευρεσιτεχνίας στις 20 Νοεμβρίου 1884, τόμος 34, αριθ. 381. Η εφεύρεση επιβεβαιώθηκε στη συνέχεια με διεθνή αίτηση για δίπλωμα ευρεσιτεχνίας, αφού καταχωρήθηκε στο Παρίσι στις 23 Οκτωβρίου 1885. Τα επόμενα χρόνια, ο Μοριόντο συνέχισε να βελτιώνει δραστικά την εφεύρεσή του, με κάθε βελτίωση να κατοχυρώνεται με δίπλωμα ευρεσιτεχνίας.

Αμερικανικό μπαρ στην Εθνική Πινακοθήκη (Ιταλία)
Ο Μοριόντο δεν προχώρησε ποτέ στην παραγωγή της εφεύρεσης σε βιομηχανική κλίμακα. Περιορίστηκε στην κατασκευή μερικών χειροποίητων μηχανών, τις οποίες συντηρούσε με ζήλο στα καταστήματά του, πεπεισμένος ότι αυτό αποτελούσε σημαντική διαφήμιση γι' αυτές.

Ο Ίαν Μπέρστεν, ιστορικός που καταγράφει την ιστορία του καφέ, περιγράφει τη συσκευή ως "την πρώτη ιταλική μηχανή μπαρ που έλεγχε την παροχή ατμού και νερού ξεχωριστά μέσω του καφέ" και τον Μοριόντο ως "έναν από τους πρώτους εφευρέτες της μηχανής εσπρέσσο". Σε αντίθεση με τις πραγματικές μηχανές εσπρέσο, ήταν μια μηχανή μαζικής παρασκευής και δεν παρασκεύαζε καφέ για τον κάθε πελάτη ξεχωριστά.

Υστεροφημία
-----------

Στις 6 Ιουνίου 2022, η μηχανή αναζήτησης Google τίμησε τον Μοριόντο με ένα Doodle για την 171η επέτειο της γέννησής του.

Παραπομπές
----------

1. ↑  www.google.com/doodles/angelo-moriondos-171st-birthday. Ανακτήθηκε στις 5  Ιουνίου 2022.
2. ↑  Stamp, Jimmy (19 Ιουνίου 2012). «The Long History of the Espresso machine». Smithsonian. Αρχειοθετήθηκε από το πρωτότυπο στις 10 Φεβρουαρίου 2017. Ανακτήθηκε στις 13 Ιουλίου 2015.
3. ↑  Delprat, Sebastien Luc (18 Ιουνίου 2021). «Angelo Moriondo: The Myth of the Selfish Barista». Αρχειοθετήθηκε από το πρωτότυπο στις 15 Μαΐου 2021. Ανακτήθηκε στις 6 Ιουνίου 2022.
4. ↑  Racineux, Sebastien· Tran, Chung-Leng (7 Νοεμβρίου 2019). *Coffee: It's not rocket science: A quick & easy guide to brewing, serving, roasting & tasting coffee* (στα Αγγλικά). Octopus. ISBN 978-0-600-63683-0. Αρχειοθετήθηκε από το πρωτότυπο στις 6 Ιουνίου 2022. Ανακτήθηκε στις 5 Απριλίου 2021.
5. ↑  Bersten, Ian. «The first Espresso machine - Angelo Moriondo» (στα αγγλικά). Αρχειοθετήθηκε από το πρωτότυπο στις 2019-02-21. .
6. ↑  «Chiosco del caffè Ligure» (στα it). *La Stampa* (Turin, Italy) (203): σελ. 3. 24 July 1884.
7. ↑  «The hidden story behind Moriondo's invention of the espresso machine — Italianmedia». *ilglobo.com.au*. Αρχειοθετήθηκε από το πρωτότυπο στις 28 Ιανουαρίου 2020. Ανακτήθηκε στις 28 Ιανουαρίου 2020.
8. ↑  «Angelo Moriondo's 171st Birthday». Google. Αρχειοθετήθηκε από το πρωτότυπο στις 5 Ιουνίου 2022. Ανακτήθηκε στις 6 Ιουνίου 2022.
9. ↑  «The hidden story behind Moriondo's invention of the espresso machine — Italianmedia». *ilglobo.com.au*. Αρχειοθετήθηκε από το πρωτότυπο στις 28 Ιανουαρίου 2020. Ανακτήθηκε στις 28 Ιανουαρίου 2020.
10. ↑  Bersten, Ian (1993). *Coffee Floats Tea Sinks: Through History and Technology to a Complete Understanding*. Helian Books. ISBN 0-646-09180-8.
11. ↑  «Coffee Lovers Sip! Google Pays Tribute To Godfather Of Espresso Machines». *NDTV.com*. Ανακτήθηκε στις 6 Ιουνίου 2022.